АДУКАЦЫЙНАЯ ГАЛІНА “ДЗІЦЯ І ГРАМАДСТВА”

ТЭМА: “БУДЗЬ ЗДАРОВЫ!”

У ДРУГОЙ МАЛОДШАЙ ГРУПЕ

Праграмныя задачы: фарміраваць уяўленні аб прасцейшых правілах здароўезберагальных паводзін; замацаваць функцыі прадметаў асабістай гігіены ; развіваць патрэбнасць у чысціні і ахайнасці; выхоўваць беражлівыя адносіны да свайго здароўя.

Ход занятка:

Дзеці і выхавацель вітаюцца, дораць адзін аднаму ўсмешкі. У гэты час чуецца чыханне. “Уваходзіць” лялька Маша.Чыхае.

- Добры дзень, Маша! Будзь здаровая!

(Дзеці вітаюцца і таксама кажуць Машы: «Будзь здаровая!»)

-Ты што, захварэла?

(Маша распавядае выхавацелю на вушка, што ў яе баліць.)

- Дзеці, у Машы баліць горла. А як вы думаеце, чаму?

(Піла халодную ваду, ела шмат марожанага, рукі не мыла перад ежай і гэтак далей)

- Хіба ты не ведаеш, што трэба рабіць, каб не хварэць?

Маша прынесла пакет з атрыманымі ёй падарункамі і не ведае,што ёй з гэтымі прадметамі рабіць.

-Тады пойдзем з намі. Уважліва слухай, глядзі і запамінай!

Дзеці садзяцца на стульчыкі.Выхвацель па чарзе дастае з пакета прадметы асабістай гігіены.Дзеці гавораць, для чаго яны патрэбны.

Выхавацель дастае апошнім бубен.

- Дзеці, раскажыце Машы, навошта патрэбен бубен.

(Бубен патрэбен для таго, каб рабіць зарадку)

-Мы, Маша, кожную раніцу робім зарадку. Вось так!

Фізкультхвілінка:

Мы намылім нашы ручкі.

Раз,два,тры.

Раз,два,тры.

А над ручкамі,як хмаркі

Пузыры,пузыры.

Усе разам ідуць да століка.

- Маша, калі ты не хочаш хварэць, то табе трэба есці больш вітамінаў. А шмат вітамінаў знаходзіцца ў агародніне і садавіне.

Гульня “Раскладзі правільна” (агародніну прымацаваць на градку,садавіну на дрэва).

- Дзеці,а як правільна іх есці?

Маша: ”Вось цяпер ужо можна есці! Яны ж карысныя!”

- Не! Іх трэба спачатку добра вымыць! Дзеці, растлумачце Машы, што ў яе забаліць жывот, калі яна будзе есьці невымытую садавінуі агародніну.

А цяпер давайце спытаем Машу, ці ўсё яна запомніла, а то зноў захварэе.

(Дзеці разам з выхавацелям пералічваюць: трэба рабіць зарадку, быць заўсёды чыстым, мыць рукі перад ежай, агародніну добра мыць…)

Маша нешта шэпча на вушка выхавацелю. Выхавацель усміхаецца.

- Дзеці, вы ведаеце, што Маша мне сказала? Сказала, што ўсё запомніла і хацела б яшчэ да нас у госці прыйсці, а цяпер ёй трэба бегчы дадому. І яшчэ яна сказала, што прынесла вам нейкі падарунак.

(Маша выбягае і прыносіць кошык з морквай)

- Дзякуй, Машанька, мы вельмі любім моркву.

Маша развітваецца і выходзіць.